钦定古今图书集成/理学汇编/文学典/第118卷 > 王临
## 钦定古今图书集成/理学汇编/文学典/第118卷 > 王临

按《黄州府志》：“临字泰生。其先三世同居，以孝义闻。邑
令蔡洪辉旌其门。临生纯孝，居丧三年不入寝，过墓
必泣。家贫好学，讽诵不辍。或曰：‘饥乎’？曰：‘吾有书，故俗
称王生代饭书。尝作《禹贡图》及《河图考》，以文名。崇祯
末，避寇居江南沙村。沙村山后，悬岩如屏，墨书梅山，
旁识范纯仁题，临遂作《梅山记》。时李自成败，馀贼南’”
奔，临被获。有渠魁异之，因释焉。后从江上归，避雨村
店。有妇弃绣筐而走，就视，乃《广济旧志》，残缺失次。临
慨然修辑，旁搜博访，数年成书。县志之存，临之力也。